Bulgārijas Doroteja

Bulgārijas Doroteja (, ; 1355 — ap 1390), saukta arī par Doroslavu (Дорослава) un Vidinas Doroteju, bija pirmā Bosnijas karaliene. Vidinas Bulgārijas cara Ivana Sracimira meita Doroteja bija Ungārijas karaļa Lajoša I ķīlniece, kurš 1374. gadā to apprecināja ar Bosnijas banu Tvrtko I. Viņa kļuva par karalieni 1377. gadā un, iespējams, bija karaļa Tvrtko II māte.

 Bērnība 

Dorotejas māte bija Valahijas Anna, sava vīra Ivana māsīca un otrā sieva. Doroteju 1365. gadā kopā ar viņas vecākiem un māsu sagūstīja Ungārijas karaļa Lajoša I karaspēks pēc Ivana Sracimira galvaspilsētas Vidinas iekarošanas. Ģimene tika turēta ieslodzījumā Humnikas cietoksnī Bosiļevā, Horvātijā. Viņi pavadīja cietoksnī četrus gadus, līdz Bulgārijas cariste, kura tolaik bija faktiski sadalījusies trijās patstāvīgās caristēs, panāca Vidinas deokupāciju, un pa to laiku visa ģimene vai tikai vecāki bija piespiesti pāriet no bulgāru pareizticības uz katolicismu.

Ivans Sracimirs tika atbrīvots un iecelts Vidinā kā Lajoša vasalis 1369. gadā, bet Lajošs paturēja Doroteju un viņas māsu Ungārijas varā kā ķīlnieces, lai nodrošinātu viņas tēva lojalitāti. Doroteja kļuva par galma dāmu Ungārijas karalienei Bosnijas Elizabetei un karalienes mātei Polijas Elizabetei. Kamēr viņas māsa nomira bērnībā, Doroteja ieguva karaļa labvēlību.

 Laulība 
Bans Tvrtko I no Bosnijas, cits ne īpaši paklausīgs karaļa Lajoša vasalis, iespējams, pirmo reizi padzirdēja par Doroteju laikā, kad viņa sēdēja nebrīvē Horvātijā. Lajošs reiz ierosināja, lai Tvrtko apprecētu Doroteju. Sarunas līgavas vārdā veda pats Lajošs. Laulība, kas padarīja Doroteju par Bosnijas banicu,Vinko Foretić, Povijest Dubrovnika do 1808: dio. Od osnutka do 1526, Nakladni zavod MH, 1980 tika noslēgta ungāru kontrolētajā Sirmijas reģionā 1374. gada decembra sākumā, vai nu Džakovo pilsētiņā (tagadējā Horvātijā) vai Ilinci ciematā tagadējā Vojvodinā; vismaz kāzu svētki notika Ilinci. Pastāv versija, ka līgava līdz tam vēl bija palikusi pareizticīgā, taču neatkarīgi no tā kāzas notika saskaņā ar katoļu ritu.Fine, John Van Antwerp, Jr. (2007). The Bosnian Church: Its Place in State and Society from the Thirteenth to the Fifteenth Century. Saqi. . Tas uzlaboja līdz tam saspīlētās Tvrtko attiecības ar katoļu baznīcu un pāvestu.Ćirković, Sima (1964). Историја средњовековне босанске државе (serbohorvātu). Srpska književna zadruga. Ćirković, Sima (1964). Сугуби венац: прилог историји краљевства у Босни. Зборник радова Филозофског факултета (serbohorvātu). University of Belgrade Faculty of Philosophy.

1377. gada oktobrī Tvrtko tika kronēts par Bosnijas un Serbijas karali, un Doroteja kļuva par pirmo Bosnijas karalieni. Tādējādi Doroteja guva nozīmi valstiskās lietās. Viņa apliecināja uzticību sava vīra zvērestiem. Karaliene Doroteja 1382. gadā tikusi pieminēta Ragusas Republikas dokumentā kopā ar karali un karaļa dēlu, iespējams, ka tas bijis viņas dēls, lai gan oficiāli bērnu viņai neesot bijis. Šis bērns varētu būt nākamais karalis Tvrtko II.

Doroteja nomira 1390. gadā vai īsi pirms tā,Krunoslav Draganović, Poviest hrvatskih zemalja Bosne i Hercegovine, Hrvatsko kulturno društvo «Napredak», 1942 jo tajā viņas vīrs sāka sarunas par jaunu laulību Hābsburgu namā.

 Politiskie notikumi 

Viņas vīra valdīšanas laikā, izmantojot apkārtējo valstu karus un krīzes un sagrābjot zemes, kuras nebija labi aizsargātas, Bosnija kopā ar Osmaņu impēriju kļuva par vienu no divām vadošajām valstīm Balkānos, taču pēc 1389. gada serbu un to sabiedroto smagajiem zaudējumiem Kosovas kaujā, kurā no serbu puses piedalījās arī spēcīga bosniešu vienība, tālākā attīstība nosliecās par labu osmaņiem. Tvrtko Serbijas karaļa kronis kļuva tīri nomināls, toties vietā viņš paspēja kronēties par Horvātijas un Dalmācijas karali — šajās teritorijās viņš bija guvis svarīgas uzvaras īsi pirms un pēc Kosovas kaujas. Taču Doroteja to vairs nepiedzīvoja — 1390. gada vasarā Tvrtko jau bija atraitnis un meklēja sev jaunu sievu. Bet viņš nomira 1391. gada martā, pirms meklējumi tika pabeigti.

Cik lielā mērā Doroteja ietekmēja sava vīra politiku, nav zināms.

 Alternatīvā vēsture 

Daži no tekstiem, kas apcer t.s. alternatīvo hronoloģiju — versiju par to, ka visa pasaules vēsture līdz XVIII gadsimtam ir falsificēta,— stāsta, ka Žanna D'Arka, Vecās Derības Soģu grāmatā minētā Debora un Bulgārijas Doroteja ir viena un tā pati persona.Жана Дарк и Доротея БългарскаКнига Судии

 Atsauces 

 Literatūra 









 Ārējās saites 

Kategorija:1390. gadā mirušie
Kategorija:14. gadsimtā dzimušie
Kategorija:Bosnijas vēsture
Kategorija:Vidinas apgabalā dzimušie